CELEX: C2007/082/90
Language: et
Date: 2007-04-14 00:00:00
Title: Kohtuasi T-30/07: 5. veebruaril 2007 esitatud hagi — Denka International versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/41
            
         5. veebruaril 2007 esitatud hagi — Denka International versus komisjon
   (Kohtuasi T-30/07)
   (2007/C 82/90)
   Kohtumenetluse keel: inglise
   Pooled
   
      Hageja: Denka International BV (Barneveld, Madalmaad) (esindajad: K. Van Maldegem, C. Mereu)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni direktiivi 2006/92/EÜ artikli 2 punkt b ja II lisa; ja
            
         
               —
            
            
               mõista kohtukulud ja nendest tulenevad intressid välja kostjalt.
            
         Väited ja peamised argumendid
   Hageja palub oma hagiavalduses tühistada osaliselt komisjoni 9. novembri 2006. aasta direktiiv, millega muudetakse nõukogu direktiive 76/895/EMÜ, 86/362/EMÜ ja 90/642/EMÜ kaptaani, diklorofossi, etiooni ja folpeedi jääkide piirnormide osas (1) (edaspidi “MRL direktiiv ”või “vaidlustatud akt”) ja eelkõige selle artikli 2 punkt b ja II lisa.
   Hageja väidab, et need sätted muudavad asjassepuutuvate ainete maksimaalseid jääkide piirnorme varem kohaldamisele kuulunud koguselt 2 mg/kg uuele läviväärtusele 0,01 mg/kg kohta, toetudes hageja toimiku materjalide alusel antud hinnangule seoses direktiivi 91/414/EMÜ hindamise käigus (edaspidi “PPPD”), mis on menetluslikult, teaduslikult ja õiguslikult ebaõige.
   Hageja väidab, et menetluslikult võeti vaidlustatud akt vastu rikkudes määruse 451/2000 artiklis 8 sätestatud juhiseid ja auditum alteram partem põhimõtet või õiglase kohtupidamise põhimõtet, samuti rikkudes põhjendamiskohustust (EÜ artikkel 235). Lisaks väidab hageja, et komisjon on vaidlustatud akti vastuvõtmisel kuritarvitanud oma õigusi, kuna ta saavutas sama eesmärgi kui väljaarvamisotsusega, kuigi tal puudub õigus sellise otsuse tegemiseks
   Materiaalõiguslikult põhineb vaidlustatud otsus väidetavalt oluliselt hindamisveal ja rikub hageja väitel (i) direktiivi 91/414/EMÜ artikli 4 lõike 1 punkti f, (ii) MRL direktiivi artiklit 5, samuti (iii) ühenduse õiguse üldpõhimõtteid, eelkõige õiguspärase ootuse ja õiguskindluse põhimõtteid, EÜ artiklit 211 ja head haldustava ning proportsionaalsuse põhimõtet.
   
      (1)  Komisjoni 9. novembri 2006. aasta direktiiv, millega muudetakse nõukogu direktiive 76/895/EMÜ, 86/362/EMÜ ja 90/642/EMÜ kaptaani, diklorofossi, etiooni ja folpeedi jääkide piirnormide osas (ELT L 311, lk 31).